ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้ารังไหมเพื่อการแปรรูปจากสาธารณรัฐประชาชนจีนพ.ศ. ๒๕๕๓[๑] กรมวิชาการเกษตรได้วิเคราะห์ความเสี่ยงศัตรูพืชของรังไหมเพื่อการแปรรูปที่นำเข้าเป็นการค้าจากสาธารณรัฐประชาชนจีนเสร็จสิ้นแล้วอาศัยอำนาจตามความในมาตรา๘ และมาตรา ๑๐ แห่งพระราชบัญญัติกักพืช พ.ศ. ๒๕๐๗ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศกำหนดเงื่อนไขการนำเข้ารังไหมเพื่อการแปรรูปจากสาธารณรัฐประชาชนจีนเข้ามาในราชอาณาจักรดังต่อไปนี้ข้อ๑ ชนิดสินค้ารังไหมชนิดสีขาวBombyx moriข้อ๒ ศัตรูกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับรังไหมเพื่อการแปรรูปจากสาธารณรัฐประชาชนจีนได้แก่ Nosema bombycis สาเหตุโรค pebrineข้อ๓ หน่วยงานที่รับผิดชอบ๓.๑ราชอาณาจักรไทย คือ กรมวิชาการเกษตร๓.๒สาธารณรัฐประชาชนจีน คือ General Administration of Quality Supervision Inspection and Quarantine of the People's Republic of China ซึ่งต่อไปในประกาศนี้จะเรียกว่า AQSIQข้อ๔ การขออนุญาตนำเข้า๔.๑ต้องมีใบอนุญาตนำเข้าซึ่งออกให้โดยกรมวิชาการเกษตร๔.๒ผู้ที่มีสิทธิยื่นคำขอใบอนุญาตนำเข้ารังไหมเพื่อการแปรรูปต้องดำเนินธุรกิจโรงงานสาวไหมข้อ๕ วิธีการขนส่งรังไหมต้องส่งมาจากเมืองท่าแห่งหนึ่งในสาธารณรัฐประชาชนจีนไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางเรือหรือทางอากาศข้อ๖ ข้อกำหนดสำหรับโรงงานสาวไหม๖.๑รังไหมนำเข้าเพื่อการแปรรูปต้องถูกแปรรูปในโรงงานสาวไหมที่ผ่านการตรวจสอบโดยกรมวิชาการเกษตรโรงงานสาวไหมต้องปฏิบัติตามข้อกำหนด ดังนี้๖.๑.๑ต้องมีสถานที่เก็บรังไหม๖.๑.๒ต้องมีเครื่องอบแห้งรังไหม๖.๑.๓ต้องเก็บข้อมูลจำนวนที่นำเข้าและแปรรูปเพื่อการตรวจสอบ๖.๑.๔ต้องไม่นำรังไหมไปทำการแปรรูปที่โรงงานสาวไหมอื่นโดยไม่ผ่านความเห็นชอบก่อนจากกรมวิชาการเกษตร๖.๒ต้องตรวจสอบโรงงานสาวไหมเป็นประจำทุกปี หรือเมื่อมีเหตุจำเป็นว่าได้ปฏิบัติตามข้อกำหนดโดยผู้นำเข้ารังไหมเพื่อการแปรรูปเป็นผู้รับผิดชอบค่าใช้จ่ายทั้งหมด๖.๓ต้องปฏิบัติตามเงื่อนไขที่กรมวิชาการเกษตรกำหนดโดยเคร่งครัดใบอนุญาตนำเข้ารังไหมเพื่อการแปรรูปจะถูกเพิกถอนถ้าไม่สามารถปฏิบัติตามเงื่อนไขที่กำหนดข้อ๗ ข้อกำหนดนำเข้า๗.๑ต้องปลอดจากโรค pebrine๗.๒ต้องอบรังไหมด้วยความร้อนที่อุณหภูมิ ๙๐ องศาเซลเซียส (๑๙๔ องศาฟาเรนไฮต์) หรือสูงกว่าเป็นเวลานาน ๘ ชั่วโมง หรือมากกว่า ติดต่อกันหรืออบรังไหมด้วยวิธีการอื่นใดที่เป็นการอบแห้งสมบูรณ์๗.๓รังไหมต้องมีความชื้นไม่เกินร้อยละ ๑๐ข้อ๘ ข้อกำหนดของบรรจุภัณฑ์๘.๑ต้องบรรจุรังไหมในบรรจุภัณฑ์ที่ใหม่ และปิดสนิทเมื่อบรรจุรังไหมแล้ว๘.๒ต้องบรรจุรังไหมในบรรจุภัณฑ์ซึ่งต้องไม่มีการปะปนของ ดิน ทราย และชิ้นส่วนของพืชเช่น ใบ ก้าน เศษซากพืช เป็นต้น หรือสิ่งอื่นใดที่มีศักยภาพนำพาศัตรูกักกันได้ข้อ๙ การรับรอง๙.๑การส่งออกรังไหมมายังราชอาณาจักรไทยต้องมีใบรับรองการปลอดโรค ซึ่งออกให้โดย AQSIQกำกับมาด้วยโดยต้นฉบับใบรับรองต้องแนบมาพร้อมกับสินค้าทุกครั้งที่ส่งมายังราชอาณาจักรไทย๙.๒ใบรับรองต้องระบุข้อความเพิ่มเติม ดังต่อไปนี้ The silkworm cocoon of this consignment was produced China and inspected and found to be free of pebrine๙.๓ต้องระบุรายละเอียดของการอบรังไหมด้วยความร้อนหรือวิธีการอื่นใดบนใบรับรองในส่วนที่เหมาะสมด้วย๙.๔ต้องระบุชื่อวิทยาศาสตร์ของไหม หมายเลขตู้ขนส่งสินค้า และหมายเลขผนึกปิดตู้ขนส่งสินค้า(สำหรับการขนส่งทางเรือ) ในใบรับรองข้อ๑๐ การตรวจนำเข้า๑๐.๑เมื่อรังไหมถูกขนส่งมาถึงด่านนำเข้าในราชอาณาจักรไทยการตรวจนำเข้ารังไหมจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๐.๒พนักงานเจ้าหน้าที่จะสุ่มตัวอย่างรังไหมและตรวจสอบเพื่อยืนยันว่ามีศัตรูของรังไหมหรือไม่๑๐.๓ในกรณีตรวจพบโรค pebrine หรือการนำเข้าไม่เป็นไปตามข้อกำหนดต้องดำเนินการตามมาตรการ ดังต่อไปนี้๑๐.๓.๑ถ้าตรวจพบว่ารังไหมมีความชื้นเกินกว่าร้อยละ ๑๐ต้องอบรังไหมอีกครั้งให้รังไหมมีความชื้นไม่เกินร้อยละ ๑๐โดยผู้นำเข้าต้องเป็นผู้รับผิดชอบค่าใช้จ่าย๑๐.๓.๒ถ้าตรวจพบว่าเชื้อสาเหตุโรค pebrine ยังมีชีวิตรังไหมทั้งหมดต้องถูกทำลายโดยผู้นำเข้าต้องเป็นผู้รับผิดชอบค่าใช้จ่าย๑๐.๔ถ้าตรวจพบสิ่งมีชีวิตชนิดอื่นนอกเหนือจาก Nosema bombycisที่มีศักยภาพเป็นศัตรูพืชกักกันของราชอาณาจักรไทย ต้องส่งกลับ ทำลายหรือกำจัดศัตรูกักกันบนรังไหมด้วยวิธีการที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรมีสิทธิระงับการนำเข้ารังไหมเป็นการชั่วคราวจนกว่าการประเมินความเสี่ยงได้ดำเนินการแล้วเสร็จทั้งนี้ตั้งแต่บัดนี้เป็นต้นไปประกาศ ณ วันที่ ๙เมษายน พ.ศ. ๒๕๕๓สมชาย ชาญณรงค์กุลอธิบดีกรมวิชาการเกษตรปริยานุช/ผู้จัดทำ๗ มิถุนายน ๒๕๕๓นันท์นภัสร์/ตรวจ๗ มิถุนายน ๒๕๕๓พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๗/ตอนพิเศษ ๕๙ ง/หน้า ๔๓/๑๔ พฤษภาคม ๒๕๕๓